cyanic-selkie/wikianc huggingface dataset:
पादप वर्गीकरण
शैवाल या एलजी
शैवाल में जनन कई रीतियों से होता है। अलैंगिक रीतियों में मुख्यत: या तो कोशिकाओं के टूटने से दो या तीन या अधिक नए पौधे बनते हैं, या कोशिका के जीवद्रव्य इकट्ठा होकर विभाजित होते हैं और चलबीजाणु (zoospores) बनाते हैं। यह कोशिका के बाहर निकलकर जल में तैरते हैं और समय पाकर नए पौधों को जन्म देते हैं। लैंगिक जनन भी अनेक प्रकार से होता है, जिसमें नर और मादा युग्मक (gametes) बनते हैं। इसके आपस में मिल जाने से युग्मनज (zygote) बनता है, जो समय पाकर कोशिकाविभाजन द्वारा नए पौधे उत्पन्न करता है। युग्मक अगर एक ही आकार और नाप के होते हैं, तो इसे समयुग्मन (Isogamy) कहते हैं। अगर आकार एक जैसा पर नाप अलग हो तो असमयुग्मन (Anisogamy) कहते हैं। अगर युग्मक बनने के अंग अलग अलग प्रकार के हों और युग्मक भी भिन्न हों, तो इन्हें विषम युग्मकता (Oogamy) कहते हैं। शैवाल के कुछ प्रमुख उपवर्ग इस प्रकार हैं :
सायनोफाइटा (Cyonophyta) - ये नीले हरे अत्यंत निम्न कोटि के शैवाल होते हैं। इनकी लगभग 1,500 जातियाँ हैं, जो बहुत दूर दूर तक फैली हुई हैं। इनमें जनन हेतु एक प्रकार के बीजाणु (spore) बनते हैं। आजकल सायनोफाइटा या मिक्सोफाइटा में दो मुख्य गण (order) हैं : (1) कोकोगोनिऐलीज़ (Coccogoniales) और हॉर्मोगोनिएलीज़ (Hormogoniales)। प्रमुख पौधों के नाम इस प्रकार हैं, क्रूकॉकस (Chroococcus), ग्लीओकैप्सा (Gleoocapsa), ऑसीलैटोरिया (Oscillatoria), लिंगबिया (Lyngbya), साइटोनिमा (Scytonema), नॉस्टोक (Nostoc), ऐनाबीना (Anabaena) इत्यादि।
क्लोरोफाइटा (Chlorophyta) या हरे शैवाल - इसकी लगभग 7,000 जातियाँ हर प्रकार के माध्यम में उगती हैं। ये तंतुवत संघजीवी (colonial), हेट्रॉट्रिकस (heterotrichous) या फिर एककोशिक रचनावाले (uniceleular) हो सकते हैं। जनन की सभी मुख्य रीतियाँ लैंगिक जनन, समयुग्मन इत्यादि तथा युग्माणु (zygospore), चलबीजाणु (Zoospore) पाए जाते हैं।
यूग्लीनोफाइटा (Euglenophyta) - इसमें छोटे तैरनेवाले यूग्लीना (Euglena) इत्यादि को रखा जाता है, जो अपने शरीर के अग्र भाग में स्थित दो पतले कशाभिकाओं (flagella) की सहायता से जल में इधर उधर तैरते रहते हैं। इन्हें कुछ वैज्ञानिक जंतु मानते हैं पर ये वास्तव में पादप हैं, क्योंकि इनके शरीर में पर्णहरित होता है।
कैरोफाइटा (Charophyta) - इसके अंतर्गत केरा (Chara) और नाइटेला (Nitella) जैसे पौधे हैं, जो काफी बड़े और शाखाओं से भरपूर होते हैं। इनमें जनन विषमयुग्मक (Oogomous) होता है और लैंगिक अंग प्यालिका (cupule) और न्यूकुला (nucula) होते हैं।
फिओफाइटा (Phaeophyta) या कत्थई शैवाल - इसका रंग कत्थई होता है और लगभग सभी नमूने समुद्र में पाए जाते हैं। मुख्य उदाहरण हैं : कटलेरिया (Cutleria), फ्यूकस (Fucus), लैमिनेरिया (Laminaria) इत्यादि।
रोडोफाइटा (Rhodophyta) या लाल शैवाल - यह शैवाल लाल रंग का होता है। इसके अंतर्गत लगभग 400 वंश (genus) और 2,500 जातियाँ हैं, जो अधिकांश समुद्र में उगती हैं। इन्हें सात गणों में बाँटा जाता है। लाल शैवाल द्वारा एक वस्तु एगार एगार (agar agar) बनती है, जिसका उपयोग मिठाई और पुडिंग बनाने तथा अनुसंधान कार्यों में अधिकतम होता है। इससे कई प्रकार की औषधियाँ भी बनती हैं। कुछ वैज्ञानिकों का मत है कि शैवाल द्वारा ही लाखों वर्ष पहले भूगर्भ में पेट्रोल का निर्माण हुआ होगा।
ब्रायोफाइटा
तीन वर्गों में बाँटा जाता है :
ऐसा सोचा जाता है कि ब्रायोफाइटा की उत्पत्ति हरे शैवाल से हुई होगी।
हिपैटिसी
इसमें लगभग 8,500 जातियाँ हैं, जो अधिकांश छाएदार नम स्थान पर उगती हैं। कुछ एक जातियाँ तो जल में ही रहती हैं, जैसे टिकासिया फ्लूइटंस और रियला विश्वनाथी। हिपैटिसी में ये तीन गण मान्य हैं :
मारकेनटिएलींज़ (Marchantiales)
यह सबसे प्रमुख गण है और इसमें 32 वंश और 400 जातियाँ पाई जाती हैं, जिन्हें छह कुलों में रखा जाता है। इनमें जनन लैंगिक और अलैंगिक दोनों होते हैं। रिकसियेसी कुल में तीन वंश हैं। दूसरा कुल है कारसीनिएसी। टारजीओनिएसी का टारजीओनिया पौधा सारे संसार में पाया जाता है। इस गण का सबसे मुख्य कुल है मारकेनटिएसी, जिसमें 23 वश हैं। इनमें मारकेनटिया मुख्य है।
जंगरमैनिएलीज़ (Jungermaniales)
इन्हें पत्तीदार लीवरवर्ट भी कहते हैं। ये जलवाले स्थानों पर अधिक उगते हैं। इनमें 190 वंश तथा लगभग 8,000 जातियाँ हैं। इनके प्रमुख वंश हैं रिकार्डिया (Riccardia), फॉसॉम्ब्रोनिया (Fossombronia), फ्रूलानिया (Frullania) तथा पोरेला (Porella)। ब्रियेलिज़ गण में सिर्फ दो वंश कैलोब्रियम (Calobryum) और हैप्लोमिट्रियम (Haplomitrium) रखे जाते हैं।
ऐंथोसिरोटी (Anthocerotae)
इस उपवर्ग में एक गण ऐंथोसिरोटेलीज़ है, जिसमें पाँच या छह वंश पाए जाते हैं। प्रमुख वंश ऐंथोसिरॉस (Anthoceros) और नोटोथिलस (Notothylas) हैं। इनमें युग्मकजनक (gametocyte), जो पौधे का मुख्य अंग होता है, पृथ्वी पर चपटा उगता है और इसमें बीजाणु-उद्भिद (sporophyte) सीधा ऊपर निकलता है। इनमें पुंधानी और स्त्रीधानी थैलस (thallus) के अंदर ही बनते हैं। पुंधानी नीचे पतली और ऊपर गदा या गुब्बारे की तरह फूली होती हैं।
मससाई (Musci)
इस वर्ग में मॉस पादप आते हैं, जिन्हें तीन उपवर्गों में रखा जाता है। ये हैं:
पहले उपवर्ग के स्फ़ैग्नम (sphagnum) ठंडे देशों की झीलों में उगते हैं तथा एक प्रकार का "दलदल" बनाते हैं। ये मरने पर भी सड़ते नहीं और सैकड़ों हजारों वर्षों तक झील में पड़े रहते हैं, जिससे झील दलदली बन जाती है। दूसरे उपवर्ग का ऐंड्रिया (Andrea) एक छोटा वंश है, जो गहरे कत्थई रंग का होता है। यह काफी सर्द पहाड़ों की चोटी पर उगते हैं। यूब्रेयेलीज़ या वास्तविक मॉस (True moss), में लगभग 650 वंश हैं जिनकी लगभग 14,000 जातियाँ संसार भर में मिलती हैं। इनके मध्यभाग में तने की तरह एक बीच का भाग होता है, जिसमें पत्तियों की तरह के आकार निकले रहते हैं। चूँकि यह युग्मोद्भिद (gametophytic) आकार है, इसलिये इसे पत्ती या तना कहना उचित नहीं हैं। हाँ, उससे मिलते जुलते भाग कहे जा सकते हैं। पौधों के ऊपरी हिस्से पर या तो पुंधानी और सहसूत्र (paraphysis) या स्त्रीधानी और सहसूत्र, लगे होते हैं।
टेरिडोफाइटा
इनकी उत्पत्ति करीब 35 करोड़ वर्ष पूर्व हुई होगी, ऐसा अधिकतर वैज्ञानिकों का कहना हैं। प्रथम टेरिडोफाइट पादप साइलोटेलिज़ (Psilotales) समूह के हैं। इनकी उत्पत्ति के तीन चार करोड़ वर्ष बाद तीन प्रकार के टेरिडोफाइटा इस पृथ्वी पर और उत्पन्न हुए - लाइकोपीडिएलीज़, हार्सटेलीज़ और फर्न। तीनों अलग अलग ढंग से पैदा हुए होंगे। टेरिडोफाइटा मुख्यत: चार भागों में विभाजित किए जाते हैं : साइलोफाइटा (Psilophyta), लेपिडोफाइटा (Lepidophyta), कैलेमोफाइटा (Calamophyta) और टेरोफाइटा (Pterophyta)।
साइलोफाइटा
ये बहुत ही पुराने हैं तथा अन्य सभी संवहनी पादपों से जड़रहित होने के कारण भिन्न हैं। इनका संवहनी ऊतक सबसे सरल, ठोस रंभ (Protostele) होता है। इस भाग में दो गण हैं : (1) साइलोफाइटेलीज, जिसके मुख्य पौधे राइनिया (Rhynia) साइलोफाइटान (Psilophyton), ज़ॉस्टेरोफिलम (Zosterophyllum), ऐस्टेरोक्सिलॉन (Asteroxylon) इत्यादि हैं। ये सबके सब जीवाश्म हैं, अर्थात् इनमें से कोई भी आजकल नहीं पाए जाते है। करोड़ों वर्ष पूर्व ये इस पृथ्वी पर थे। अब केवल इनके अवशेष ही मिलते हैं।
लेपिडोफाइटा
इसके अंतर्गत आनेवाले पौधों को साधारणतया लाइकोपॉड कहते हैं। इनके शरीर में तने, पत्तियाँ और जड़ सभी बनती हैं। पत्तियाँ छोटी होती हैं, जिन्हें माइक्रोफिलस (microphyllous) कहते हैं। इस भाग में चार गण हैं :
कैलेमोफाइटा
ये बहुत पुराने पौधे हैं जिनका एक वंश एक्वीसीटम (Equisetum) अभी भी उगता है। इस वर्ग में पत्तियाँ अत्यंत छोटी होती थीं। इन्हें हार्सटेल (Horsetails), या घोड़े की दुम की आकारवाला, कहा जाता है। इसमें जनन के लिये बीजाणुधानियाँ (sporangia) "फोर" पर लगी होती थीं तथा उनका एक समूह साथ होता था। ऐसा ही एक्वीसीटम में होता है, जिसे शंकु (Strobites) कहते हैं। यह अन्य टेरिडोफाइटों में नहीं होता। इसमें दो गण हैं : (1) हाइनिऐलीज़ (Hyeniales), जिसके मुख्य पौधे हाइनिया (Heyenia) तथा कैलेमोफाइटन (Calamophyton) हैं। (2) स्फीनोफिलेलीज़ दूसरा वृहत् गण है। इसके मुख्य उदाहरण हैं स्फीनोफिलम (Sphenophyllum), कैलेमाइटीज़ (Calamites) तथा एक्वीसीटम।
टीरोफाइटा
इसके सभी अंग काफी विकसित होते हैं, संवहनी सिलिंडर (vascular cylinder) बहुत प्रकार के होते हैं। इनमें पर्ण अंतराल (leaf gap) भी होता है। पत्तियाँ बड़ी बड़ी होती हैं तथा कुछ में इन्हीं पर बीजाणुधानियाँ लगी होती हैं। इन्हें तीन उपवर्गों में बाँटते हैं-
प्राइमोफिलिसीज़ (Primofilices)
इस उपवर्ग में तीन गण (1) प्रोटोप्टेरिडेलीज़ (Protopteridales), (2) सीनॉप्टेरिडेलीज़ (Coenopteridales) और (3) आर्किॲपटेरिडेलीज़ (Archaeopteridales) हैं, जिनमें पारस्परिक संबंध का ठीक ठीक पता नहीं है। जाइगॉप्टेरिस (Zygopteris), ईटाप्टेरिस (Etapteris) तथा आरकिआप्टेरिस (Archaeopteris) मुख्य उदाहरण हैं।
यूस्पोरैंजिएटी (Eusporangiatae)
जिसमें बीजाणुधानियों के एक विशेष स्थान पर बीजाणुपर्ण (sporophyll) लगे होते हैं, या एक विशेष प्रकार के आकार में होते हैं, जिसे स्पाइक (spike) कहते हैं, उदाहरण ऑफिओग्लॉसम (Ophioglossum), बॉट्रिकियम (Botrychium), मैरैटिया (Marattia) इत्यादि हैं।
लेप्टोस्पोरैंजिएटी
जो अन्य सभी फर्न से भिन्न हैं, क्योंकि इन बीजाणुधानियों के चारों ओर एक "जैकेट फर्नों स्तर" होता है और बीजाणु की संख्या निश्चित रहती है। इसका फिलिकेलीज़ गण बहुत ही बृहत् है। इस उपवर्ग को निम्नलिखित कुलों में विभाजित करते हैं-
इन सब कुलों में अनेक प्रकार के फ़र्न है। ग्लाइकीनिया में शाखाओं का विभाजन द्विभाजी (dichotomous) होता है। हाइमिनोफिलम को फिल्मी फर्न कहते हैं, क्योंकि यह बहुत ही पतले और सुंदर होते हैं। सायेथिया तो ऐसा फर्न है, जो ताड़ के पेड़ की तरह बड़ा और सीधा उगता है। इस प्रकार के फर्न बहुत ही कम हैं। डिक्सोनिया भी इसी प्रकार बहुत बड़ा होता है। पालीपोडिएसी कुल में लगभग 5,000 जातियाँ हैं और साधारण फर्न इसी कुल के हैं। टेरिस (Pteris), टेरीडियम (Pteridium), नेफ्रोलिपिस (Nephrolepis) इत्यादि इसके कुछ उदाहरण हैं। दूसरा गण है मारसीलिएलीज़, जिसका चरपतिया (Marsilea) बहुत ही विस्तृत और हर जगह मिलनेवाला पौधा है। तीसरा गण सैलवीनिएलीज है, जिसके पौधे पानी में तैरते रहते हैं, जैसे सैलवीनिया (Salvinia) और ऐज़ोला (Azolla) हैं। ऐज़ोला के कारण ही तालाबों में ऊपर सतह पर लाल काई जैसा तैरता रहता है। इन पौधों के शरीर में हवा भरी रहती है, जिससे ये आसानी से जल के ऊपर ही रहते हैं। इनके अंदर एक प्रकार का नीलाहरा शैवाल ऐनाबीना (Anabaena) रहता है।
अनावृतबीजी पौधे (Gymnosperm)
संवहनी पौधों में फूलवाले पौधों को, जिनके बीज नंगे होते हैं, अनावृतबीजी कहते हैं। इसके पौधे मुख्यत: दो प्रकार के होते हैं। एक तो साइकस की तरह मोटे तनेवाले होते हैं, जिनके सिरे पर एक झुंड में लंबी पत्तियाँ निकलती हैं और मध्य में विशेष प्रकार की पत्तियाँ होती हैं। इनमें से जिनमें परागकण बनते हैं उन्हें लघुबीजाणुपर्ण (Microsporophyll) तथा जिनपर नंगे बीजाणु लगे होते हैं उन्हें गुरुबीजाणुपर्ण (Megasporophyll) कहते हैं। इस समूह को सिकाडोफिटा (Cycadophyta) कहते हैं और इनमें तीन मुख्य गण हैं :
अनावृतबीजी पौधों का दूसरा मुख्य प्रकार है कोनिफरोफाइटा (Coniferophyta), जिसमें पौधे बहुत ही बड़े और ऊँचे होते हैं। संसार का सबसे बड़ा और सबसे ऊँचा पौधा सिक्वॉय (Sequoia) भी इसी में आता है। इसमें चार मुख्य गण हैं :
कोनिफरेलीज़ गण में तो कई कुल हैं और सैकड़ों जातियाँ होती हैं। इनके पेड़, जैसे सिक्वॉय, चीड़, देवदार, भाऊ के पेड़ बहुत बड़े और ऊँचे होते हैं। चीड़ तथा देवदार के जंगल सारे हिमालय पर भरे पड़े हैं। चीड़ से चिलगोजा जैसा पौष्टिक फल निकलता है, देवदार तथा चीड़ की लकड़ी से लुगदी और कागज बनते हैं। इनमें बीज एक प्रकार के झुंड में होते हैं, जिन्हें स्ट्रबिलस या "कोन" कहते हैं। पत्तियाँ अधिकांश नुकीली तथा कड़ी होती हैं। ये पेड़ ठंडे देश तथा पहाड़ पर बहुतायत से उगते हैं। इनमें बहुधा तारपीन के तेल जैसा पदार्थ रहता है। उत्पत्ति और जटिलता के विचार से तो ये आवृतबीजी (Angiosperm) पौधों से छोटे हैं, पर आकार तथा बनावट में ये सबसे बढ़ चढ़कर होते है।
चौथे गण निटेलीज़ में सिर्फ तीन ही वंश आजकल पाए जाते हैं -
पहले दो तो भारत में मिलते हैं और तीसरा वेलविचिया मिराबिलिस (Welwitschia mirabilis)। सिर्फ पश्चिमी अफ्रीका के समुद्रतट पर मिलता है। एफीड्रा सूखे स्थान का पौधा है, जिसमें पत्तियाँ अत्यंत सूक्ष्म होती हैं। इनसे एफीड्रीन नामक दवा बनती है। आजकल वैज्ञानिक इन तीनों वंशों को अलग अलग गणों में रखते हैं। इन सभी के अतिरिक्त कुछ जीवाश्मों के नए गण समूह भी बनाए गए हैं, जैसे राजमहल पहाड़ का पेंटोक्सिली (Pentoxylae) और रूस का वॉजनोस्कियेलीज़ (Vojnowskyales) इत्यादि।
आवृतबीजी पौधे (Angiosperms)
आवृतबीजी पौधों में बीज बंद रहते हैं और इस प्रकार यह अनावृतबीजी से भिन्न हैं। इनमें जड़, तना, पत्ती तथा फूल भी होते हैं। आवृतबीजी पौधों में दो वर्ग हैं :
पहले के अंतर्गत आनेवाले पौधों में बीज के अंदर दो दाल रहती हैं और दूसरे में बीज के अंदर एक ही दाल होती है। द्विबीजपत्री के उदाहरण, चना, मटर, आम, सरसों इत्यादि हैं और एकबीजपत्री में गेहूँ, जौ, बाँस, ताड़, खजूर, प्याज हैं। बीजपत्र की संख्या के अतिरिक्त और भी कई तरह से ये दोनों भिन्न हैं जैसे जड़ और तने के अंदर तथा बाहर की बनावट, पत्ती और पुष्प की रचना, सभी भिन्न हैं। द्विबीजपत्री की लगभग 2,00,000 जातियों को 250 से अधिक कुलों में रखा जाता है।
आवृतबीजीय पादप में अलग अलग प्रकार के कार्य के लिये विभिन्न अंग हैं, जैसे जल तथा लवण सोखने के लिये पृथ्वी के नीचे जड़ें होती हैं। ये पौधों को ठीक से स्थिर रखने के लिये मिट्टी को जकड़े रहती हैं। हवा में सीधा खड़ा रहने के लिये तना मजबूत और शाखासहित रहता है। यह आहार बनाने के लिये पत्तियों को जन्म देता है और जनन हेतु पुष्प बनाता है। पुष्प में पराग तथा बीजाणु बनते हैं।
बहरोड़
बहरोड़ (Behror) भारत के राजस्थान राज्य के कोटपुतली बहरोड़ ज़िले में स्थित एक नगर है। यह क्षेत्र राठ क्षेत्र के नाम से भी जाना जाता है । यह राजस्थान में अहीरवाल बेल्ट का एक महत्वपूर्ण शहर है । राष्ट्रीय राजमार्ग पर राष्ट्रीय राजधानी दिल्ली और राजकीय राजधानी जयपुर के मध्यराह पर स्थित होने के कारण इसकी अत्यन्त महत्वपूर्ण भूमिका रही है - किसी समय में इस मार्ग पर एकमात्र होटल ( होटल मिडवे बहरोड़ ) बहुत ही विशेष भूमिका निभाता था इस मार्ग के राहगीरों के सफ़र में । इन्हीं शहरों के नजदीकी के कारणवश यह शहर और क्षेत्र राष्ट्रीय राजधानी क्षेत्र में होते हुए राजस्थान राज्य का महत्वपूर्ण ओद्योगिक क्षेत्र है। पुरात्तव विषेशज्ञों के अनुसार किसी समय जहाँ  वर्तमानकालीन बहरोड़ स्थित है वहाँ शालीवाहन नरेश ने 'शालीवाहपुर' नामक शहर बसाया था। पुराकाल में यह शहर मत्स्य राज्य का हिस्सा रहा है। वर्तमान में बहरोड़ निम्न राजस्व गाँवों में विभाजित है :
नाम
"बहरोड़" नाम को "मोहल्ला भैरूनपुरा" नाम में 'भैरून' शब्द के अपभ्रंश से लिया गया माना जाता है। मोहल्ला भैरूनपुरा का नाम राजा शालिवाहन द्वारा स्थापित शहर में भैरून मंदिर के नाम पर रखा गया था।
इतिहास
इस क्षेत्र में हड़प्पा सभ्यता के प्रमाण मिलते रहे हैं, साहिबी नदी के तट के आसपास कई हड़प्पा काल के मिट्टी के बर्तन और पुरातात्विक कलाकृतियाँ मिलती रही है ।
लगभग 1300 साल पहले, यहां - साहिबी नदी के उत्तर-पश्चिम क्षेत्र में राजा मौरध्वज का शासन था । उसके बाद राजा शालिवाहन ने गद्दी संभाली और कोट और शालिवाहपुर नामक दो नए नगरों की स्थापना की। कोट नगर के अवशेष मुंडावर तहसील के सिंघाली गांव में मिलते हैं। वहीं शालिवाहपुर के मोहल्ला भैरूनपुरा को बाद में बहरोड़ शहर के नाम से जाना जाने लगा।
आजादी से पहले बहरोड़ अलवर रियासत के तहत एक तहसील और शहरी केंद्र था। राव प्रताप सिंह (अलवर के शासक) के शासनकाल के दौरान, बहरोड़ और आसपास के बानसूर क्षेत्र को अलवर रियासत में शामिल किया गया था।
प्रथम स्वतंत्रता आंदोलन में प्राण सुख यादव, जिन्होंने 1857 में अंग्रेजों के खिलाफ राव तुला राम के साथ मिलकर नारनौल में बेहरोर के पास नसीबपुर की लड़ाई में स्वतंत्रता संग्राम लड़ा था, बहरोड़ तहसील से थे और अंग्रेजों के खिलाफ अहीरों की स्थानीय आबादी को साथ लेने में महत्वपूर्ण थे।
स्वतंत्रता के बाद, और 1 जुलाई 1947 को अलवर राज्य के भारतीय संघ में प्रवेश के बाद यह नवगठित भारत गणराज्य का हिस्सा बन गया।
1948 में, यह भारतीय संघ के तहत यूनाइटेड स्टेट्स ऑफ मत्स्य का हिस्सा बन गया, जिसे अलवर, भरतपुर, धौलपुर और करौली राज्यों द्वारा भारत की केंद्र सरकार के साथ एक समझौते के माध्यम से बनाया गया था, जिसकी राजधानी अलवर थी।
1949 में, इन्हें फिर से राजस्थान बनाने के लिए राजपुताना की अन्य रियासतों के साथ मिला दिया गया और इसके माध्यम से बहरोड़ राजस्थान राज्य का हिस्सा बन गया।
1953 में, अलवर के साथ बहरोड़ को फिर से राज्य पुनर्गठन आयोग द्वारा बृज प्रदेश या ग्रेटर दिल्ली में शामिल करने पर विचार किया गया, लेकिन उन प्रस्तावों को कभी लागू नहीं किया गया और बाद में ठंडे बस्ते में डाल दिया गया।
बहरोड़ दिल्ली से निकटता के कारण अहिरवाल क्षेत्र और प्राचीन मत्स्य क्षेत्र का महत्वपूर्ण केंद्र रहा है |
आजादी के बाद से बहरोड़ अलवर जिले का हिस्सा रहा है लेकिन 2023 में बहरोड़ को कोटपूतली से मिलाकर राजस्थान के 19 नए जिलों में से एक घोषित किया गया।
आजादी के बाद से बहरोड़ अलवर जिले का हिस्सा रहा है लेकिन 2023 में बहरोड़ को कोटपूतली के साथ राजस्थान के 19 नए जिलों में से एक घोषित किया गया।
भौगोलिक विवरण
यह अहीरवाल क्षेत्र और राठ क्षेत्र के नाम से जाना जाता है। बहरोड़ राष्ट्रीय राजधानी क्षेत्र का एक हिस्सा है। बहरोड़ की औसत ऊंचाई 312 मीटर (1,024 फीट) है। बहरोड़ राज्य की राजधानी से 130 किमी की दूरी पर और राष्ट्रीय राजधानी से 120 किमी की दूरी पर है, और राष्ट्रीय राजमार्ग - 8 द्वारा दोनों से जुड़ा हुआ है, जो राष्ट्रीय राजमार्ग प्राधिकरण की "स्वर्णिम चतुर्भुज" परियोजना का हिस्सा है। दोनों महानगरों के बीच बेहतर संपर्क के लिए जयपुर से दिल्ली तक 6 लेन एक्सप्रेसवे है। बहरोड़  की जिला राजधानी अलवर से भी राजकीय राजमार्ग से जुड़ा हुआ है है, जो 60 किलोमीटर दूरी पर है।
बहरोड़ निर्देशांक 27.88°N 76.28°E पर स्थित है। 1,024 फीट की औसत ऊंचाई के साथ बहरोड़ ज्यादातर मैदानी और बहुत उपजाऊ है, जिसमें अरावली पर्वतमाला उत्तर-दक्षिण से बहरोड़ के पश्चिम में लगभग 5 किमी तक चलती है।
सीमित सतही जल संसाधन होने के कारण सीजीडब्ल्यूए द्वारा, इसकी पहचान भूजल निकासी (डार्क जोन) को नियमित करने के लिए की गई है | साहिबी नदी, जो एक अल्पकालिक नदी है, बहरोड़ से 10 किमी दक्षिण-पूर्व में दक्षिण-पश्चिम से उत्तर-पूर्व की ओर बहती है लेकिन आमतौर पर इन दिनों यह सुखी रहता है। सोता नदी बहरोड़ के दक्षिण-पश्चिम से 7 किमी दूर है और साहिबी नदी में गिरती है।
जलवायु ज्यादातर शुष्क है, और मुख्य रूप से गर्मी, सर्दी और  बारिश का मौसम मुख्य मौसम होता है, सर्दी नवंबर से शुरू होती है और मार्च तक, गर्मी जुलाई तक रहती है। [जनवरी सबसे ठंडा महीना होता है जब यह 2 डिग्री सेल्सियस जितना ठंडा हो सकता है। जुलाई, अगस्त और सितंबर में औसत वर्षा का लगभग चार-पांचवां हिस्सा प्राप्त होता है।
मिट्टी अत्यधिक उपजाऊ है और इस क्षेत्र में कृषि मुख्य व्यवसाय में से एक है। मटियार, एक प्रकार की दोमट मिट्टी, बहरोड़ में सबसे अधिक पाई जाती है।
शहर भूकंपीय गतिविधि क्षेत्र 4 के अंतर्गत आता है जिसमें तहसील का कुछ क्षेत्र जोन 3 के अंतर्गत और दूसरा क्षेत्र 4 के अंतर्गत आता है।
वन मुख्य रूप से पर्णपाती पहाड़ी प्रकार के होते हैं जो अरावली पहाड़ियों के इलाकों में पाए जाते हैं जिनमें कीकर, नीम और ढाक प्रमुख पेड़ हैं। मुख्य रूप से पाया जाने वाला खनिज क्वार्टज है। तेजी से शहरीकरण और बढ़ते प्रदूषण के कारण शहर के आसपास के वातावरण में तेजी से बदलाव आया है।
अर्थव्यवस्था
90 के दशक की शुरुआत से बहरोड़ का औद्योगिकरण किया गया; औद्योगिक क्षेत्र को RIICO (राजस्थान राज्य औद्योगिक विकास और निवेश निगम लिमिटेड) औद्योगिक क्षेत्र के रूप में जाना जाता है। नीमराणा, बहरोड़ से दिल्ली की ओर 10 किमी की दूरी पर एक और औद्योगिक क्षेत्र है जो RIICO के अंतर्गत आता है।
जनसांख्यकी
2011 की जनगणना के अनुसार बहरोड़ तहसील की कुल आबादी 359,248 और बहरोड़ शहर की कुल आबादी 29,531 है।
यह यादव/अहीर बहुल क्षेत्र है ।
{"version":2,"width":440,"height":258,"data":[{"name":"table","values":[{"x":1801,"y":5},{"x":1881,"y":5},{"x":1901,"y":5},{"x":1911,"y":5},{"x":1921,"y":4},{"x":1951,"y":4},{"x":1961,"y":5},{"x":1971,"y":6},{"x":1981,"y":9},{"x":1991,"y":16},{"x":2001,"y":22},{"x":2011,"y":29}]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}]}
प्रशासनिक व्यवस्था
बहरोड़ शहर राजस्थान सरकारनुसार एक 'क्लास 4 म्यूनिसिपल टाउन' । यह बहरोड़ उपजिला का मुख्यालय है एवं बहरोड़ तहसील का भी । इस मुख्यालय पर उपजिला मजिस्ट्रेट सबसे बड़ा गैर निर्वाचित अधिकारी होता है । पुलिस विभाग में यह शहर भिवाड़ी पुलिस पुलिस जिले के अंतर्गत आता है और सबसे उच्च अधिकारी - पुलिस उपाधिक्षक - का पद स्वीकृत है।
यह शहर और आसपास के गाँव राजस्थान विधानसभा के बहरोड़ निर्वाचन क्षेत्र में आते है जहाँ से हर पाँच साल में एक विधानसभा सदस्य का निर्वाचन किया जाता है।
बहरोड़ नगर पालिका पानी और सीवरेज जैसी बुनियादी सुविधाओं की आपूर्ति करता है। यह नगर पालिका सीमा के भीतर सड़कों का निर्माण करने और इसके अधिकार क्षेत्र -जो कि 15 वर्ग किमी में फैला हुआ है -में आने वाली संपत्तियों पर कर लगाने के लिए भी अधिकृत है ।
संस्कृति
अहीरवाटी (अहीर बहुल क्षेत्र की भाषा ) जिसे ' हीरवाटी / राठी' भी कहा जाता है इस क्षेत्र में बोली जाती है। इस भाषा पर मुख्यतः बांगरु का प्रभाव है और किसी अनजान को यह अत्याधिक कर्कश लग सकती है।
रेवाड़ी, महेंद्रगढ़, नारनौल, गुड़गांव, कोटकासिम, कोटपुतली, बानसूर, बहरोड़ और मुंडावर को अहीरवाटी भाषी क्षेत्र का केंद्र माना जाता है।
त्रिभुवन अन्तर्राष्ट्रीय विमानक्षेत्र
त्रिभुवन अन्तर्राष्ट्रीय विमानक्षेत्र  (त्रिभुवन अन्तर्राष्ट्रिय विमानस्थल, ) काठमांडु, नेपाल का अन्तर्राष्ट्रीय विमानक्षेत्र है। यह नेपाल का एकमात्र अन्तर्राष्ट्रीय विमानक्षेत्र है और यहां एक अन्तर्देशीय तथा एक अन्तर्राष्ट्रीय टर्मिनल हैं। यह विमानक्षेत्र काठमांडु घाटी में बसे शहर के केन्द्र से लगभग ६ कि.मी दूर स्थित है। यहां रेडिसन होटल, काठमांडु प्रथम एवं बिज़नेस श्रेणी यात्री लाउंज का संचालन करता है एवं कुछ वायुसेवाओं तथा स्टार एलाइंस गोल्ड कार्ड धारकों के लिये थाई एयरवेज़ बिज़नेस श्रेणी का लाउंज संचालित करता है। हाल ही में हुए अन्तर्राष्ट्रीय टर्मिनल के एक विस्तार के कारण वायुसेवाओं को जाने वाली दूरी कम हो गयी है। वर्तमान में लगभग ३० वायुसेवाओं द्वारा नेपाल को एशिया, यूरोप तथा मध्य पूर्व के कई गंतव्यों से जोड़ा जाता है।
अचलगढ़
अचलगढ़ एक गिरि दुर्ग है जो सिरोही में स्थित है। ९०० ई के लग्भग परमार शासकों ने इसका निर्माण करवाया। आगे चलकर १४५२ई॰ में महाराना कुम्भा ने इसे नया रूप दिया। अचलेशवर महादेव परमार शासकों के देव थे और उनके नाम पर ही इस दुर्ग का नाम "अचलगढ़" पड़ा।
त्रिभुवन अन्तर्राष्ट्रीय विमानक्षेत्र
इतिहास
इस विमानक्षेत्र का आरंभ गौचर विमानक्षेत्र  के नाम से हुआ था, जो काठामांडु का एक क्षेत्र था, जहां यह विमानक्षेत्र बना था। नेपाल में आधिकारिक रूप से विमानन का आरंभ १९४९ में एक लोन ४-सीटर बीचक्राफ़्ट बोनान्ज़ा विमान के अवतरण से हुआ था। इसमें एक भारतीय राजदूत सवार थे। गौचर एवं कोलकाता के बीच पहली चार्टर उड़ान हिमालयन एविएशन के एक डैकोटा विमान में २० फ़रवरी १९५० को चली थी।
१९५५ में विमानक्षेत्र का उद्घाटन महाराज महेन्द्र द्वारा किया गया और इसे पुनर्नामकरण कर महाराज के पिता के नाम पर त्रिभुवन विमानक्षेत्र  कर दिया गया। विमानक्षेत्र का नाम पुनः १९६४ में बदलकर वर्तमान त्रिभुवन अन्तर्राष्ट्रीय विमानक्षेत्र  कर दिया गया। १९५७ में मूल घास उड़ानपट्टी को कंक्रीट से बनाया गया और १९६७ में 3750 ft से बढ़ाकर लंबाई 6600 ft कर दी गयी। १९७५ में पुनः उड़ानपट्टी की लंबाई 6600 ft से बढ़ाकर 10000 ft की गयी।
१९६७ में प्रथम जेट विमान की उड़ान जो त्रिभिवन विमानक्षेत्र में अवतरित हुई लुफ़्थान्सा की एक बोइंग ७०७ थी जो 6600 ft उड़ानपट्टी पर उतरी थी। नेपाल एयरलाइंस कार्पोरेशन ने अपना जेट प्रचालन १९७२ में बोइंग ७२७ विमान से आरंभ किया।
बरिस्ता कलाँ गाँव, हंडिया (इलाहाबाद)
बरिस्ता कलाँ भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
यूरोप
यूरोप पृथ्वी पर स्थित सात महाद्वीपों में से एक महाद्वीप है। यूरोप, एशिया से पूरी तरह जुड़ा हुआ है। यूरोप और एशिया वस्तुतः यूरेशिया के खण्ड हैं और यूरोप यूरेशिया का सबसे पश्चिमी प्रायद्वीपीय खंड है। एशिया से यूरोप का विभाजन इसके पूर्व में स्थित यूराल पर्वत के जल विभाजक जैसे यूराल नदी, कैस्पियन सागर, कॉकस पर्वत शृंखला और दक्षिण पश्चिम में स्थित काले सागर के द्वारा होता है। यूरोप के उत्तर में आर्कटिक महासागर और अन्य जल निकाय, पश्चिम में अटलांटिक महासागर, दक्षिण में भूमध्य सागर और दक्षिण पूर्व में काला सागर और इससे जुड़े जलमार्ग स्थित हैं। इस सबके बावजूद यूरोप की सीमायें बहुत हद तक काल्पनिक हैं और इसे एक महाद्वीप की संज्ञा देना भौगोलिक आधार पर कम, सांस्कृतिक और ऐतिहासिक आधार पर अधिक है। ब्रिटेन, आयरलैंड और आइसलैंड जैसे देश एक द्वीप होते हुए भी यूरोप का हिस्सा हैं, पर ग्रीनलैंड उत्तरी अमरीका का हिस्सा है। रूस सांस्कृतिक दृष्टिकोण से यूरोप में ही माना जाता है, हालाँकि इसका सारा साइबेरियाई इलाका एशिया का हिस्सा है। आज ज़्यादातर यूरोपीय देशों के लोग दुनिया के सबसे ऊँचे जीवनस्तर का आनन्द लेते हैं।
यूरोप पृष्ठ क्षेत्रफल के आधार पर विश्व का दूसरा सबसे छोटा महाद्वीप है, इसका क्षेत्रफल के 10,180,000 वर्ग किलोमीटर (3,930,000 वर्ग मील) है जो पृथ्वी की सतह का २% और इसके भूमि क्षेत्र का लगभग 6.8% है। यूरोप के 50 देशों में, रूस क्षेत्रफल और आबादी दोनों में ही सबसे बड़ा है, जबकि वैटिकन नगर सबसे छोटा देश है। जनसंख्या के हिसाब से यूरोप एशिया और अफ्रीका के बाद तीसरा सबसे अधिक आबादी वाला महाद्वीप है, 73.1 करोड़ की जनसंख्या के साथ यह विश्व की जनसंख्या में लगभग 11% का योगदान करता है, तथापि, संयुक्त राष्ट्र के अनुसार (मध्यम अनुमान), 2050 तक विश्व जनसंख्या में यूरोप का योगदान घटकर 7% पर आ सकता है। 1900 में, विश्व की जनसंख्या में यूरोप का हिस्सा लगभग 25% था।
यूरोप का इतिहास
यूरोप में मानव ईसापूर्व 35,000 के आसपास आया। ग्रीक (यूनानी) तथा लातिनी (रोम) राज्यों की स्थापना प्रथम सहस्त्राब्दी के पूर्वार्ध में हुई। इन दोनों संस्कृतियों ने आधुनिक य़ूरोप की संस्कृति को बहुत प्रभावित किया है। ईसापूर्व 480 के आसपास य़ूनान पर फ़ारसियों का आक्रमण हुआ जिसमें यवनों को बहुधा पीछे हटना पड़ा। 330 ईसापूर्व में सिकन्दर ने फारसी साम्राज्य को जीत लिया। 146 ई.पू. में यूनानी प्रायद्वीप (द्वीपों को छोड़कर) रोमन प्रोटेक्टोरेट का भाग बन गया। यूनान का अन्तिम पतन 88 ई.पू में हुआ जब पोन्टस के मिथ्रिडेट्स षष्ठ नामक राजा ने रोम के विरुद्ध विद्रोह कर दिया, जब वह रोमन जनरल लुसियस कॉर्नेलियस सुला द्वारा यूनान से बाहर खदेड़ा गया तब यूनान पर पुनः रोम का अधिकार हो गया और यूनानी नगर फिर कभी इससे उबर न सके। सन् 27 ईसापूर्व में रोमन गणतंत्र समाप्त हो गया और रोमन साम्राज्य की स्थापना हुई। सन् 313 में कांस्टेंटाइन ने ईसाई धर्म को स्वीकार कर लिया और यह धर्म रोमन साम्राज्य का राजधर्म बन गया। पाँचवीं सदी तक आते आते रोमन साम्राज्य कमजोर हो चला और पूर्वी रोमन साम्राज्य पंद्रहवीं सदी तक इस्तांबुल में बना रहा। इस दौरान पूर्वी रोमन साम्राज्यों को अरबों के आक्रमण का सामना करना पड़ा जिसमें उन्हें अपने प्रदेश अरबों को देने पड़े।
सन् 1453 में इस्तांबुल के पतन के बाद यूरोप में नए जनमानस का विकास हुआ जो धार्मिक बंधनों से ऊपर उठना चाहता था। इस घटना को पुनर्जागरण (फ़्रेंच में रेनेसाँ) कहते हैं। पुनर्जागरण ने लोगों को पारम्परिक विचारों को त्याग व्यावहारिक तथा वैज्ञानिक तथ्यों पर विश्वास करने पर जोर दिया। इस काल में भारत तथा अमेरिका जैसे देशों के समुद्री मार्ग की खोज हुई। सोलहवीं सदी में पुर्तगाली तथा डच नाविक दुनिया के देशों के सामुद्रिक रास्तों पर वर्चस्व बनाए हुए थे। इसी समय पश्चिमी य़ूरोप में औद्योगिक क्रांति का सूत्रपात हो गया था। सांस्कृतिक रूप से भी य़ूरोप बहुत आगे बढ़ चुका था। साहित्य तथा कला के क्षेत्र में अभूतपूर्व प्रगति हुई थी। छपाई की खोज के बाद पुस्तकों से ज्ञानसंचार त्वरित गति से बढ़ गया था।
सन् 1781 में फ्रांस की राज्यक्रांति हुई जिसने पूरे यूरोप को प्रभावित किया। इसमें व्यक्तिगत स्वतंत्रता, जनभागीदारी तथा उदारता को बल मिला था। रूसी साम्राज्य धीरे धीरे विस्तृत होने लगा था। पर इसका विस्तार मुख्यतः एशिया में अपने दक्षिण की तरफ़ हो रहा था। इस समय ब्रिटेन तथा फ्रांस अपने नौसेना की तकनीकी प्रगति के कारण डचो तथा पुर्तगालियों से आगे निकल गए। पुर्तगाल पर स्पेन का अधिकार हो गया और पुर्तगाली उपनिवेशों को अंग्रेजों तथा फ्रांसिसियों ने अधिकार कर लिया। रूसी सर्फराज्य का पतन 1761 में हुआ। बाल्कन के प्रदेश उस्मानी साम्राज्य (ऑटोमन) से स्वतंत्र होते गए। 1918 तथा 1945 में दो विश्व युद्ध हुए। दोनों में जर्मनी की पराजय हुई। इसके बाद विश्व शीतयुद्ध के दौर से गुजरा। अमेरिका तथा रूस दो महाशक्ति बनकर उभरे। प्रायः पूर्वी य़ूरोप के देश रूस के साथ रहे जबकि पश्चिमी य़ूरोप के देश अमेरिका के। जर्मनी का विभाजन हो गया।
सन् 1951 में रूस ने अपने कॉस्मोनॉट यूरी गगारिन को अंतरिक्ष में भेजा। 1969 में अमेरिका ने सफलतापूर्वक मानव को चन्द्रमा की सतह तक पहुँचाने का दावा किया। हथियारों की होड़ बढ़ती गई और अंततः अमेरिका आगे निकल गया। 1989 में जर्मनी का एकीकरण हुआ। 1991 में सोवियत संघ का विघटन हो गया। रूस सबसे बड़ा परवर्ती राज्य बना। सन् 2007 में यूरोपीय संघ की स्थापना हुई।
भूगोल
यूरोप के सबसे बड़े शहर:
जलवायु
यूरोप मुख्यतः शीतोष्ण जलवायु क्षेत्रों में से है। यूरोप की जलवायु गल्फ स्ट्रीम नामक इस समुद्री गर्म जलधारा के प्रभाव के कारण विश्व भर में एक ही अक्षांश पर स्थित अन्य क्षेत्रों की तुलना में कम विषम है। गल्फ स्ट्रीम यूरोप की जलवायु गर्म और नम बनाता है। गल्फ स्ट्रीम न केवल यूरोप के सागर तट को तुलनात्मक रूप से गर्म रखता है बल्कि अटलांटिक महासागर से महाद्वीप की ओर चलने वाली प्रचलित पश्चिमी हवाओं को भी गर्म करता है, इसलिए नेपल्स का साल भर का औसत तापमान १६° सेल्सियस (६०.८°F) है, जबकि लगभग उसी ऊँचाई पर स्थित न्यूयॉर्क सिटी का औसत तापमान केवल १२° सेल्सियस (में ५३.६°F) ही रहता है।
लाओस राष्ट्रीय की फुटबॉल टीम
लाओस की राष्ट्रीय फुटबॉल टीम पुरुषों की राष्ट्रीय फुटबॉल टीम है जो लाओ पीपुल्स डेमोक्रेटिक रिपब्लिक का प्रतिनिधित्व करती है।
इतिहास
लाओस ने 1951 में अपने राष्ट्रीय फुटबॉल संघ की स्थापना की। दक्षिण पूर्व एशियाई राष्ट्र अभी भी एक प्रमुख अंतरराष्ट्रीय प्रतियोगिता में प्रवेश करने की प्रतीक्षा कर रहा है। लाओस ने कभी भी विश्व कप, एशियाई कप या एशियाई खेलों के लिए क्वालीफाई नहीं किया है और एक अंतरराष्ट्रीय पक्ष के रूप में, उनके प्रदर्शन दक्षिण पूर्व एशियाई खेलों और एएफएफ सुजुकी कप जैसे क्षेत्रीय टूर्नामेंटों तक ही सीमित रहे हैं। आंतरिक संघर्ष के वर्षों के बाद, लाओस आर्थिक और राजनीतिक सुधार के लिए सड़क पर है। राजनीतिक स्थिरता प्राप्त करने वाले देश के साथ, फुटबॉल ने लाओत्सियों पर प्रभाव डाला। 1995 के दक्षिणपूर्व एशियाई खेलों में अपनी उपस्थिति दर्ज करने के बाद से लाओस ने आसियान फुटबॉल चैम्पियनशिप (पहले टाइगर कप के रूप में जाना जाता है) में प्रतिस्पर्धा की। हालांकि क्षेत्रीय टूर्नामेंट में नए, लाओस ने जुनून और प्रतिभा प्रदर्शित की है। 1995 में, उन्होंने ब्रुनेई और फिलीपींस को हराया और दो साल बाद जकार्ता एसईए खेलों में, उन्होंने मलेशिया को भी हराया। विभिन्न स्तरों पर प्रतिस्पर्धा करने वाले 60 से अधिक क्लबों के साथ घरेलू प्रतियोगिताएं भी सक्रिय हैं। घरेलू फुटबॉल शौकिया है, हालांकि अधिकांश शीर्ष दल सरकारी मंत्रालयों और सार्वजनिक सेवाओं से तैयार किए गए हैं। 2004 के एशियाई कप के लिए क्वालीफाइंग प्रारंभिक राउंड में, उन्होंने बांग्लादेश को 2-1 से हराया। 2006 के विश्व कप के लिए एशियाई क्षेत्र के क्वालीफायर में, उन्होंने गुआम और नेपाल के बाद दूसरे दौर के लिए एक भाग्यशाली हारे के रूप में क्वालीफाई किया और दोनों प्रतियोगिता से हट गए, लेकिन अपने सभी खेल ( कतर, ईरान और जॉर्डन के साथ ) हार गए। वे 2014 विश्व कप के लिए एशियाई क्वालीफायर के दूसरे दौर में भी आगे बढ़े, कंबोडिया को 8-6 से हराया। दूसरे दौर में, वे कुल 13-3 से चीन से हार गए। लाओस ने ब्रुनेई, कंबोडिया, फिलीपींस, सिंगापुर और मलेशिया जैसे अपने अधिक स्थापित समकक्षों को हराया है। कॉन्टिनेंटल टूर्नामेंट में लाओस की पहली उपस्थिति 2014 में थी, जब वे 2014 चैलेंज कप में खेले थे । = सन्दर्भ =
यूरोप
प्राकृतिक वनस्पति एवं वन्य जीव
]] तापमान एवं वर्षा में अन्तर मिलने के कारण यूरोप महाद्वीप की प्राकृतिक वनस्पति में भी काफी अन्तर मिलता है। यूरोप महाद्वीप के उत्तर के आर्कटिक महासागर के तटीय भाग में कठोर शीत के कारण भूमि हिमाच्छादित रहती है। अतः वनस्पति का प्रायः अभाव रहता है। इस भाग की मुख्य वनस्पति काई एवं लाइकेन है। यहाँ गर्मी में बर्फ पिघलने पर सुन्दर-सुन्दर फूलों वाले पौधे उगते हैं। जो अल्पकाल के लिए अपनी छटा दिखाकर समाप्त हो जाते हैं। जीव-जन्तुओं में ध्रुवीय भालू, रेंडियर, लोमड़ी तथा पानी में सील एवं व्हेल पाए जाते हैं। टुण्ड्रा प्रदेश के दक्षिणी भाग नार्वे, स्वीडन, फ़िनलैंड एवं रूस में नुकीली पत्ती वाले कोणधारी वन पाए जाते हैं जिन्हे टैगा कहते हैं। यहाँ के प्रमुख वृक्ष चीड़, स्प्रूस, सिलवर, फर, बर्च, बलूत आदि हैं। इन वनों में भालू, भेड़िया एवं मिंक आदि पशु पाए जाते हैं। टैगा प्रदेश के दक्षिण में कम वर्षा होती है अतः यहाँ शीतोष्ण घास के मैदान मिलते हैं जिन्हें स्टेपीज कहा जाता है। यह मैदान दक्षिणी रूस, रूमानिया एवं हंगरी के डेन्यूब प्रदेश में विस्तृत है। इस घास प्रदेश में घास खाने वाले जानवर जैसे घोड़ा, बारहसिंगा एवं घास में रेंगने वाले जीव पाए जाते हैं।
दक्षिणी यूरोप के भूमध्य सागरीय प्रदेश में जहाँ भूमध्यसागरीय जलवायु पाइ जाती है वहाँ चौड़ी पत्ती वाले सदाबहार वन मिलते हैं। यहाँ बलूत, जैतून, सीडार, साइप्रस, अखरोट, बादाम, संतरा, अंजीर एवं अंगूर जैसे फलों के वृक्ष खूब पैदा होते हैं। उत्तरी-पश्चिमी मध्य यूरोप में समशीतोष्ण कटिबन्धीय चौड़ी पत्ती वाले पतझड़ के वन पाए जाते हैं। कठोर शीत से सुरक्षा के लिए यहाँ के वृक्ष जाड़े के प्रारम्भ में अपनी पत्तियाँ गिरा देते हैं। ऐसे वृक्षों में बलूत, ऐश, बीच, बर्च, एल्म, मैपिल, चेस्टनट और अखरोट मुख्य हैं। ऊँचें पर्वतीय भागों में अधिक ठण्डक के कारण नुकीली पत्ती वाले वन पाए जाते हैं। इनके प्रमुख वृक्ष चीड़, फर, सनोवर, लार्च, स्प्रूस, सीडार और हेमलाक हैं। इस प्रकार यूरोप में पतझड़ एवं नुकीली पत्ती के वृक्षों के मिश्रित वन पाए जाते हैं।
एम्सटर्डम संधि
एम्सटर्डम संधि के ज़रिए यूरोपीय संघ का विस्तार पूर्वी क्षेत्र की तरफ़ करने की शुरूआत की गई। कुछ और देशों के वीटो अधिकार ख़त्म किए गए। रोज़गार और भेदभाव पर क़ानून और सख़्त किए गए माश्ट्रिश्ट संधि का सामाजिक नीति का अध्याय अब यूरोपीय संघ के क़ानून का हिस्सा बना दिया गया। शेंगेन समझौता ने भी क़ानूनी रूप ले लिया हालाँकि ब्रिटेन और आयरलैंड इससे अब भी बाहर रहे। इससे आव्रजन और शरण लेने के मुद्दों पर यूरोपीय संघ को और ज़्यादा कहने का अधिकार मिल गया।
ऐश्वर्या लक्ष्मी
ऐश्वर्या लक्ष्मी (जन्म 6 सितंबर 1991) एक भारतीय अभिनेत्री और निर्माता हैं, जो मुख्य रूप से मलयालम और तमिल फिल्मों में काम करती हैं। उन्हे एक फिल्मफेयर अवार्ड साउथ और 3 SIIMA अवार्ड्स सहित कई पुरस्कार जीते। उन्होंने 2017 मे अपनी पहली मलयालम फिल्म नजंडुकलुदे नट्टिल ओरिडावेला से अभिनय की शुरुआत की। उसके बाद मायानाधि (2017), वराथन (2018), विजय सुपरम पूर्णमियम (2019), अर्जेंटीना फैन्स कात्तूरकदावु (2019) आदि फिल्मो मे देखी गई। लक्ष्मी ने (2019) मे "एक्शन" फिल्म के साथ तमिल फिल्मो में शुरुआत की।
प्रारंभिक जीवन
ऐश्वर्या लक्ष्मी का जन्म 6 सितंबर 1991 को भारत के केरल राज्य के त्रिवेंद्रम शहर मे हुआ था।  लक्ष्मी ने अपनी प्रारम्भिक शिक्षा होली एंजल कॉन्वेंट त्रिवेंद्रम और सेक्रेड हार्ट कॉन्वेंट गर्ल्स हायर सेकेंडरी स्कूल, त्रिशूर में की। उन्होंने 2017 में श्री नारायण इंस्टीट्यूट ऑफ मेडिकल साइंसेज (एसएनआईएमएस), एर्नाकुलम से एमबीबीएस की डिग्री पूरी की। उन्होने वहीं अपनी इंटर्नशिप भी पूरी की।  वह त्रिवेंद्रम और कोचीन में रहती है।
आजीविका
लक्ष्मी 2014 से मॉडलिंग कर रही हैं।  वह फ्लॉवर वर्ल्ड, साल्ट स्टूडियो, वनिता और एफडब्ल्यूडी लाइफ जैसी पत्रिकाओं के मुख पृष्ठ पर दिखाई दी हैं। उन्होंने चेम्मनुर ज्वेलर्स, करिककिनेथ सिल्क्स, ला ब्रेंडा, एज्वा बुटीक, अक्षय ज्वेल्स, श्री लक्ष्मी ज्वैलरी आदि जैसे ब्रांडों के लिए मॉडलिंग की है उन्होंने कहा कि "अभिनय की कभी योजना नहीं बनाई", लेकिन अब जब उन्होंने अपनी पढ़ाई पूरी कर ली है  तब उन्हे एक  प्रमुख भूमिका में फैमिली-ड्रामा नजंडुकलुदे नट्टिल ओरिडावेला के लिए अल्ताफ सलीम का कास्टिंग कॉल मिला तो उन्होंने इसे आजमाने का फैसला किया। इसके बाद उन्होंने आशिक अबू की रोमांटिक थ्रिलर मायानाधी में महिला प्रधान भूमिका निभाई। इस फिल्म को एक बड़ी सफलता मिल गई और एक महत्वाकांक्षी अभिनेत्री के रूप में उनकी भूमिका को सराहना मिली। 2018 में, वह फहद फासिल के साथ वराथन में दिखाई दीं। 2019 में ऐश्वर्या तीन मलयालम फिल्मों में दिखाई दीं: विजय सुपरम पूर्णमियम, अर्जेंटीना फैन्स कात्तूरकदावु और ब्रदर्स डे । उनकी पहली तमिल फिल्म एक्शन (2019) विशाल के साथ थी। इसके बाद वह धनुष के साथ जगमे थांधीराम (2021) जो नेटफ्लिक्स में रिलीज़ हुई में दिखाई दी, जिसमें उन्होंने अटिला की भूमिका निभाई।
2022 में, उन्होंने मणिरत्नम की ऐतिहासिक एक्शन ड्रामा फिल्म पोन्नियिन सेलवन: आई में ' पूंगुझाली ' की भूमिका के माध्यम से उद्योग में अपना नाम बनाया। 2023 में, वह मम्मूटी के साथ क्रिस्टोफर में दिखाई दीं। इन्होने तमिल फिल्म गार्गी के साथ एक निर्माता के रूप में अपनी शुरुआत की।
बाला (१९७६ फ़िल्म)
बाला 1976 में बनी बांग्ला भाषा की फिल्म है।
जयपुर वीसा, लालकुआँ तहसील
जयपुर वीसा, लालकुआँ तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
वैमानिक विकास अभिकरण
वैमानिक विकास अभिकरण (Aeronautical Development Agency; एयरोनॉटिकल डेवलपमेंट एजेंसी (ADA)) की स्थापना भारत में हल्के लड़ाकू विमान (LCA) के निर्माण की देखरेख करने के लिये १९८४ में की गयी। यह भारत सरकार के रक्षा मंत्रालय के अन्तर्गत आता है और इसका मुख्यालय बंगलुरु में है।
इन्हें भी देखें
श्रेणी:भारत के रक्षा अभिकरण
मकोतो कोबायाशी (भौतिकी)
मकोतो कोबायाशी (जापानी:小林 誠) (जन्म 7 अप्रैल 1944, नागोया-सी, जापान में) एक जापानी भौतिक विज्ञानी हैं उन्हें मुख्यतः आवेश-समता उल्लंघन पर किये गये उनके कार्य के लिए जाना जाता है, इस कार्य के लिए उन्हें 2008 भौतिकी में नोबेल पुरस्कार से सम्मानित किया गया।
मकोतो कोबायाशी
मकोतो कोबायाशी निम्न में से किसी एक का उल्लेख कर सकता:
चामी-अस०५, पौडी तहसील
चामी-अस०५, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
पवित्र आत्मा
त्रिमूर्तिपंथी (ट्रिनीटेरियन) ईसाई धर्म में, पवित्र आत्मा (पूर्व अंग्रेजी भाषा के उपयोग में : होली घोस्ट (पुराने अंग्रेजी में गैस्ट, "आत्मा")) पिता, पुत्र और पवित्र आत्मा की पवित्र त्रिमूर्ति का एक अन्य व्यक्ति है और वह अपने आपमें सर्वशक्तिमान ईश्वर है।  पवित्र आत्मा को ज्यादातर ईसाईयों द्वारा तीन देवताओं में से एक के रूप में देखा जाता है, बल्कि त्रयात्मक (ट्रायून) ईश्वर के एक रूप की तरह देखा जाता है, जो अपने-आपको तीन व्यक्तियों के रूप में प्रकट करता है, या फिर यूनानी हाइपोस्टेटस में, एक अस्तित्व के रूप में. (ट्रिनिटी के पर्सनहूड (Personhood) का अर्थ अंग्रेजी भाषा में प्रयोग होने वाले "पर्सन" (person) की आम पश्चिमी समझ से मेल नहीं खाता है - इसका अर्थ कोई "व्यक्ति, स्वतंत्र इच्छा तथा चैतन्य गतिविधि का आत्म-कार्यान्वित केंद्र" नहीं होता.)
ईसा चरित (गोस्पेल) में ईसामसीह को भविष्यवक्ता मसीहा के रूप में प्रस्तुत किया गया है, जो पानी से नहीं बल्कि पवित्र आत्मा और आग से बप्तिस्मा देता है। यीशु मसीह, अंतिम रात्रि भोजन के दौरान, अपने आवेग से ठीक पहले, पिता की ओर से दुनिया में एक अन्य पक्षपोषक (Paraclete), एक पवित्र आत्मा, सत्य की आत्मा भेजने का वादा करते हैं जो, जैसा कि ईश्वर दूत के कार्यों में दर्ज है, ईसामसीह के स्वर्गारोहण के बाद ईश्वर की अदृश्य आध्यात्मिक उपस्थिति के रूप में ईसामसीह के धर्मदूत के नियमों और उनके गिरजा घर के पालन, उपदेश देने, सहूलियत देने के कार्य करेगा.
पवित्र आत्मा के धर्मशास्त्र को न्युमेटोलोजी (pneumatology) कहा जाता है। निसेन पंथ (या नीसियाई पंथ) में परमेश्वर और जीवनदाता के रूप में पवित्र आत्मा संदर्भित है। वह सृष्टिकर्त्ता आत्मा है, जो ब्रह्माण्ड के सृजन से पहले मौजूद था और पिता याहवेह द्वारा अपनी सारी शक्ति के माध्यम से यीशु मसीह में सब कुछ डाल दिया. पुराने विधान (ओल्ड टेस्टामेंट) और नए विधान (न्यू टेस्टामेंट) दोनों में, सभी पवित्र धर्मग्रंथों की व्याख्या करने तथा पैगंबरों का नेतृत्व करने की अनुमति देने और प्रेरित करने वाले के रूप में उसे श्रेय दिया गया है। उसकी शक्ति से, ईसामसीह कुंवारी मेरी के गर्भ में पवित्रता के साथ गर्भस्थ हुए. उनके बपतिस्मा के समय वह दैहिक रूप से ईसामसीह पर उतर आया, एक कबूतर के रूप में, और स्वर्ग से एक आवाज सुनी गयी: "तुम मेरे प्यारे बेटे हो". वह आत्माओं का पवित्रकर्ता है, मददगार, सान्त्वनादाता, कृपादाता है, जो आत्माओं को पिता तथा पुत्र की ओर ले जाता है, जिससे वह प्राप्त हुआ है। उसकी दया और कृपा के माध्यम से ईसाई पवित्र आत्मा के फलों को प्राप्त करते हैं।
यह लेख मुख्यधारा के ईसाई धर्म के अंदर और गैर-त्रिमूर्ति ईसाइयों द्वारा ग्रहण की गयी साझा मान्यताओं का वर्णन करता है। इस चर्चा में वे समूह शामिल हैं जिनके मुख्य धार्मिक सिद्धांत मुख्यधारा के ईसाई धर्म के साथ बहुत कम मेल खाते हैं और साथ ही गैर-ईसाई धार्मिक समूहों के बारे में भी चर्चा की गयी है।
मुख्यधारा के ईसाई सिद्धांत
मुख्यधारा के ईसाई धर्म में पवित्र आत्मा को ट्रिनिटी (त्रिमूर्ति) के तीन पुरुषों या व्यक्तियों में से एक समझा जाता है। जैसे कि वह स्वयंकृत है और पूरी तरह से ईश्वर भी है और परमपिता परमेश्वर और ईश्वर के पुत्र के समकक्ष और सहशाश्वत है।  जैसा कि नीसिया पंथ (Nicene Creed) में वर्णित है, वह उस परमपिता और उनके पुत्र से भिन्न है, जबकि वह परमपिता से (या परमपिता और उनके पुत्र से) उत्पन्न है। उसकी पवित्रता नए विधान के सुसमाचार   में प्रतिबिंबित होती है, जो यह घोषणा करता है कि पवित्र आत्मा के खिलाफ ईश्वर-निंदा एक अक्षम्य पाप है।
शब्द-व्युत्पत्ति
द होली स्पिरिट (पवित्र आत्मा) और द होली घोस्ट (पवित्र प्रेतात्मा) का अर्थ एक समान है। 20वीं सदी से पहले अंग्रेजी में होली स्पिरिट के लिए होली घोस्ट बहुत ही आम नाम था। यह नाम आम प्रार्थना की पुस्तक, कैथोलिक डौय रीम्स बाइबिल और किंग जेम्स वर्जन (केजेवी (KJV)) में प्रयोग होता है और अब भी व्यापक रूप से अंग्रेजी बोलनेवालों, जिनकी धार्मिक शब्दावली बड़े पैमाने पर केजेवी (KJV) से ली गयी हैं, के बीच इस्तेमाल होता है। यह शब्द आज भी अंग्रेज़ी चर्च में पारंपरिक-भाषा के संस्कार में बरकरार है। अंग्रेजी के शब्द घोस्ट का मूल अर्थ स्पिरिट या सोल के समानांतर है; आगे चल कर बाद वाले शब्द को "मृतक की देहमुक्त आत्मा" के विशिष्ट अर्थ में ले लिया गया और आपमानजनक सांकेतिक अर्थ से जोड़ दिया गया।
1901 में बाइबिल के अमेरिकी मानक संस्करण को होली स्पिरिट के नाम से अनुदित किया गया, जो कि 1881-1885 के अंग्रेजी संशोधित संस्करण पर आधारित है। लगभग सभी आधुनिक अंग्रेजी अनुवाद ने इसी अनुकूलता का पालन किया है।
स्पिरिट के लिए यूनानी शब्द न्यूमा (pneuma) है और नए विधान (न्यू टेस्टामेंट) में 385 बार पाया जाता है। इसका इस्तेमाल सामान्य अर्थ में आत्मा (स्पिरिट) के साथ ही साथ पवित्र आत्मा के लिए होता है और इसका अर्थ वायु या सांस भी हो सकता है।
आत्मा का फल
ईसाइयों का मानना है "पवित्र आत्मा का फल। आत्मा का फल" ईसाई धर्म में पवित्र आत्मा के कार्यों द्वारा पुण्यात्मा की विशेषताओं से उत्पन्न होता है। ये वे हैं, जो में सूचीबद्ध हैं: "लेकिन आत्मा का फल लव, जॉय, पीस, पेशेंस, काइंडनेस, गुडनेस, फैथफुलनेस, जेंटलनेस और सेल्फ-कंट्रोल." रोमन कैथोलिक चर्च ने इस सूची में उदारता, नम्रता और शुद्धता को जोड़ दिया है।
आत्मा के उपहार
ईसाइयों का मानना है कि पवित्र आत्मा ईसाइयों को 'उपहार' देती है। विशिष्ट क्षमताओं वाले ये उपहार ईसाई व्यक्तियों को प्रदान किए जाते हैं। उपहार के लिए यूनानी शब्द करिश्मा के द्वारा ये जाने जाते हैं, जिनसे यह शब्द करिश्माई हो जाता है। नया विधान (न्यू टैस्टमैंट) तीन अलग-अलग ऐसे उपहार प्रदान करता है, जो कि अलौकिक (चिकित्सा, भविष्यवाणी, बोली) से लेकर विशिष्ट आह्वान (शिक्षा) से संबद्ध से लेकर हरेक ईसाई से अपेक्षित कुछ हद तक (विश्वास) तक श्रेणीबद्ध होते है। ज्यादातर यह माना जाता है कि ये सूचियां संपूर्ण नहीं होती है और अन्य अपनी सूची तैयार करते हैं। संत एम्ब्रोस ने पवित्र आत्मा के सात उपहारों के बारे में लिखा है कि बपस्तिमा के समय आस्तिकों पर इन उपहारों की बाढ़ ला दी जाती है (यशायाह 11:1-2): 1. बुद्धिमत्ता की आत्मा; 2. समझ की आत्मा; 3. सम्मति की आत्मा; 4. क्षमता की आत्मा; 5. ज्ञान की आत्मा; 6. धार्मिकता की आत्मा; 7. पवित्र भय की आत्मा.
प्रकृति और इन उपहारों की घटना, विशेषकर अलौकिक उपहारों को लेकर (कभी-कभी करिश्माई तोहफा कहलाता है), पवित्र आत्मा के अस्तित्व के बारे में ईसाइयों के बीच सबसे बड़ी असहमति बनी हुई है।
एक राय यह है कि ईसाई धर्मदूतीय युगों के लिए अलौकिक तोहफों के वितरण की विशेष व्यवस्था हुआ करती थी, क्योंकि उस समय गिरजाघर की स्थिति अनोखी थी और वर्तमान समय में प्रदान किया जाना दुर्लभ हो गया है। यह विचार कैथोलिक गिरजाघरों और मुख्यधारा के अन्य ईसाई समूहों का है। वैकल्पिक राय यह है, मुख्यत: पेंटेकोस्टल (पेंटाकोस्टल) संप्रदायों और करिश्माई आंदोलन ने इसका समर्थन किया कि गिरजाघरों द्वारा पवित्र आत्मा और उसके कार्यों की उपेक्षा के कारण अलौकिक उपहारों का अभाव होता है। हालांकि मोंटेनिस्ट (Montanists) जैसे कुछ छोटे समूहों में 19वीं शताब्दी के अंत में पेंटेकोस्टल (पेंटाकोस्टल) आंदोलन के विकास तक अलौकिक उपहार का चलन विरल था।
अलौकिक उपहार की प्रासंगिकता में आस्तिक कभी-कभी पवित्र आत्मा के बपतिस्मा या पवित्र आत्मा के पूरक के बारे में कहा करते हैं, जिसकी उन उपहारों को प्राप्त करने के क्रम में ईसाई को अनुभव करने की जरूरत है। बहुत सारे गिरजाघर मानते हैं कि पवित्र आत्मा का बपतिस्मा रूपांतरण के समान है और यह भी कि पवित्र आत्मा में सभी ईसाई बपतिस्मा द्वारा परिभाषित होते हैं।
प्रतीक
पवित्र आत्मा को सिद्धांततः और बतौर बाइबिल अक्सर रूपक और प्रतीक दोनों से जाना जाता है। धर्मशास्त्र की दृष्टि से कहा जाए तो ये प्रतीक पवित्र आत्मा और उनके कार्यों को समझने की कुंजी है और यह केवल कलात्मक निरूपण ही नहीं है।
!'"
कैथोलिक धर्म
रोमन कैथोलिक धर्मशास्त्र के अनुसार पवित्र आत्मा का प्राथमिक काम गिरजाघर के माध्यम से होता है। धार्मिक शिक्षा (कैटकिज़म) के अनुसार: "ईसामसीह और पवित्र आत्मा का मिशन गिरजाघर में पूरा होता है, जो कि ईसामसीह की देह और पवित्र आत्मा का मंदिर है . [...]  गिरजाघर के संस्कारों के माध्यम से, ईसामसीह अपनी पुण्यात्मा से संपर्क करते हैं और अपनी देह के सदस्यों की आत्मा का पवित्रीकरण करते हैं। "
6ठी सदी के आसपास, नीसिया पंथ ने फिलिओक (Filioque) शब्द को जोड़ा, जिसे पवित्र आत्मा के शिक्षा के सिद्धांत के रूप में परिभाषित किया गया, जो पिता से पुत्र को प्राप्त होता है।" जबकि पूर्वी कैथोलिक गिरजाघरों को फिलिओक में निहित सैद्धांतिक शिक्षा को मानना अपेक्षित था, सेवाओं के दौरान जब इसका पाठ किया जाए तो संप्रदाय का सारा कुछ ले लेना उनके लिए जरूरी नहीं था।
पूर्वी परम्परानिष्ठा (ऑर्थोडॉक्सी)
पूर्वी ऑर्थोडॉक्सी का दावा है कि परमपिता देवत्व का शाश्वत स्रोत है, जिससे पुत्र शाश्वत रूप से पैदा होता है। सामान्य रूप से रोमन कैथोलिक गिरजाघर और पश्चिमी ईसाई धर्म के विपरीत, परम्परागत (ऑर्थोडॉक्स) चर्च ने पवित्र आत्मा की शोभा का वर्णन करते हुए फिलिओक (और पुत्र) के उपयोग को ग्रहण नहीं किया। 589 में थर्ड काउंसिल ऑफ टोलेडो में पहली बार फिलिओक का जि़क किया गया और 11वीं सदी में रोमन कैथोलिक गिरजाघर द्वारा मूलमंत्र में इसे जोड़ा गया। पवित्र आत्मा के लिए माना जाता है कि शाश्वत रूप से परमपिता से उत्पन्न होता है, ऐसा ईसामसीह का में कहना है; न कि परमपिता और पुत्र से, जैसा कि रोमन कैथोलिक और प्रोटेस्टेंट गिरजाघर दावा करते हैं। पवित्र त्रिमूर्ति (ट्रिनिटी) के बारे में ऑर्थोडॉक्स सिद्धांत को विश्वास के प्रतीक में (नीसिया-कोनस्टैंटिनोपोलियाई पंथ (Nicene-Constantinopolitan Creed)) संक्षिप्त कर दिया गया है। ऑरीएन्टल ऑर्थोडॉक्स का उपयोग और इसकी शिक्षा ईस्टर्न ऑर्थोडॉक्स से मेल खाती है। असीरियन चर्च ऑफ द ईस्ट ने फिलिओक के बगैर पंथ के मूल नुस्खे को बरकरार रखा है।
प्रोटेस्टेंटवाद
उपरोक्त पवित्र आत्मा के धर्मशास्त्र पर रोमन कैथोलिक चर्च की तरह मुख्यधारा के प्रोटेस्टेंटवाद के बहुसंख्यक भी एक ही तरह का विचार रखते हैं। पेंटेकोस्टलवाद (पेंटाकोस्टल ism) और शेष प्रोटेस्टेंटवाद (Protestantism) के बीच उल्लेखनीय अंतर है।
प्रत्यावर्तन आंदोलन और ईसामसीह के चर्च
19वीं शताब्दी के अंतिम चरण के दौरान, प्रत्यार्वतन आंदोलन में इस दृष्टिकोण को प्रचलित किया गया कि वर्तमान समय में पवित्र आत्मा केवल उत्प्रेरित धर्मशास्त्र के प्रभाव के माध्यम से कार्य करती है। इस तर्कवादी विचारधारा को एलेक्जेंडर कैंपबेल से जोड़ा गया, जो "भावात्मक शिविर बैठकों और उनके दिन के प्रत्यार्वतन के रूप में जो उन्होंने देखा, उससे बहुत अधिक प्रभावित" थे। उनका मानना है कि आत्मा लोगों को मोक्ष की ओर ले जाती है, लेकिन समझा गया कि आत्मा यह काम "शब्दों के अनुनय और विचारों से प्रेरित होकर उसी प्रकार से करती है, जिसमें एक व्यक्ति एक से दूसरे की ओर जाया करता है।" यह विचार बार्टन डब्ल्यू स्टोन पर अभिभावी हुआ, जिनका मानना है कि ईसाई के जीवन पर आत्मा की अधिक प्रत्यक्ष भूमिका होती है। 20वीं सदी से, ईसामसीह के गिरजाघर से कई ऐसे थे जो इस पवित्र आत्मा के परिचालन के "शब्द-केवल" ("word-only") सिद्धांत से अलग हो गये। जैसा कि आंदोलन के एक छात्र का कहना है, "अच्छे या बुरे के लिए हो, जिन लोगों ने तथाकथित शब्द केवल (वर्ड-ओनली) सिद्धांत की हिमायत की थी उनकी पकड़ ईसामसीह के गिरजाघरों के लोगों के मनो-मस्तिष्क पर अब नहीं रही. यद्यपि अपेक्षाकृत रूप से पूर्णतया करिश्माई और तीसरी लहर के विचारों तथा शरीर में ही बने रहने के विचार को कुछ लोगों ने ही अपनाया, लेकिन स्पष्टतया आध्यात्मिक लहरों ने तर्कसंगत चट्टान को खत्म करना शुरू कर दिया."
पेंटेकोस्टलिज्म (Pentecostalism)
जबकि सभी मुख्यधारा संप्रदायों में पवित्र आत्मा को ईश्वर के रूप में स्वीकार किया गया है, लेकिन पेंटेकोस्टल गिरजाघरों में इस पर विशेष जोर दिया गया है। उन चर्चों में आधुनिक ईसाइयों को लौकिक तथा अलौकिक उपहार, जैसे कि वाणी तथा भविष्यवाणी करने की शक्ति, देने वाले के रूप में देखा जाता है।
पेंटाकोस्टलिज्म नामक ईसाई आंदोलन का नाम पेंटाकोस्ट की घटना से आया, जब यीशु के शिष्य यरूशलेम में इकट्ठे हुए थे तब पवित्र आत्मा के आने की यह घटना है। पेंटाकोस्टवादियों का मानना है कि जब किसी विश्वासी का "पवित्र आत्मा से बप्तिस्मा" होता है, तब आत्मा के उपहार (जिसे करिश्माता भी कहते हैं) ईसामसीह के शरीर अर्थात चर्च को उन्नत करने के लिए प्राप्तकर्ता में सक्रिय हो जाते हैं। इनमें से कुछ उपहार में सूचीबद्ध हैं।
पेंटाकोस्टल आंदोलन पवित्र आत्मा के काम पर विशेष बल देता है और विशेष रूप उन उपहारों पर जिनका उल्लेख ऊपर किया गया है, उनका विश्वास है कि आज भी उपहार दिए जा रहे हैं। पेंटाकोस्टलवाद का अधिकांश मोक्षीय रूप से फिर से जन्म के अनुभव से "पवित्र आत्मा के साथ बप्तिस्मा" को अलग करता है, यह आम तौर पर एक अलग अनुभव है जिसमे इक नए ढंग से ईसाई द्वारा आत्मा की शक्ति प्राप्त होना माना जाता है, इस विश्वास के साथ कि इंजीलवाद की खातिर या चर्च (ईसामसीह का शरीर) तथा समुदाय के अंदर सेवा के लिए ईसाई अधिक तत्परता से प्रतीकों, चमत्कारों और आश्चर्यों को प्रदर्शित कर सकेंगे. कुछ पेंटाकोस्टलवादियों का मानना है कि मोक्ष के लिए आत्मा बपतिस्मा एक आवश्यक तत्व है, "द्वितीय आशीष" नहीं. इन पेंटाकोस्टलवादियों का मानना है कि पवित्रा आत्मा से बपतिस्मा होने पर आत्मा की शक्ति उनके जीवन में विमोचित हो जाती है।
कई पेंटाकोस्टलवादी मानते हैं कि पवित्र आत्मा के इस अन्तःपूरण (infilling) (बप्तिस्म) का निर्देशात्मक प्रारंभिक साक्ष्य है अन्य जबानों में बोल पाने की क्षमता (ग्लोसोलेलिया (glossolalia)), और किसी व्यक्ति विशेष विश्वासी के जीवन में पवित्र आत्मा की उपस्थिति के अनेक आध्यात्मिक अभिव्यक्तियों में से एक है वाणी की अभिव्यक्ति.
गैर-त्रिमूर्त्तिवादी विचार
परम्परावादी (और्थोडॉक्स) ईसाई सिद्धांत से गैर-त्रिमूर्तिवादी (Non-trinitarian) विचार उल्लेखनीय रूप से भिन्न हैं और आम तौर पर दो श्रेणियों में आते हैं। कुछ समूहों का मानना है कि पवित्र आत्मा परमेश्वर पिता और परमेश्वर पुत्र से एक अलग सत्ता है और किसी अन्य मायने में कोई अलग अस्तित्व होने के बजाय वह उनके साथ 'एक' है; लैटर डे संतों का विश्वास इस श्रेणी में आता है। अन्य लोगों का मानना है कि ईश्वर (अर्थात मोडलिज्म) के कुछ पहलू या कार्य पवित्र आत्मा को संदर्भित हैं; जेहोवाज विटनेस (Jehovah's Witness), क्राइस्टाडेल्फियन (Christadelphian), यूनिटी चर्च और वननेस पेंटाकोस्टलिज्म (Oneness Pentecostalism) विश्वास इस श्रेणी में आते हैं।